als_Latn dik_Latn sag_Latn
Meta: LSI, bashkëpunim me PDIU. Të mos prekë njeri votën!
Presidenti i zgjedhur i Shqipërisë, Ilir Meta, në një konferencë për shtyp të mbajtur këtë të martë ka deklaruar se, LSI do të bashkëpunojë ngushtë në zgjedhje me PDIU-në e Shpëtim Idrizit.
“LSI dhe PDIU do të jenë në një bashkëpunim shumë të ngushtë për të gjithë qytetarët shqiptarë”, ka thënë Meta, i cili ka paralajmëruar që të mos preken zgjedhjet.
“Të mos i shkojë njeriu në mend të vjedhë një votë. Kjo nuk është fjala e Lulzim Bashës nga sera e politikës, por është fjala e Ilir Metës”, ka thënë Meta.
Meta ka akuzuar krerët e dy partive të mëdha për atë që e ka quajtur “aleanca e errët”, e cila sipas tij po përpiqet të manipulojë qytetarët përmes asaj pjese të inkriminuar të Policisë së Shtetit.
“Ka një aleancë të hapur, një aleancë e errët e dy individëve për të manipuluar shqiptarët në favor të oligarkisë. Kjo është një aleancë që synon t’u imponohet shqiptarëve përmes fiksimeve, manipulimeve, keqpërdorimit të policisë, që drejtohet nga përgjegjësi kryesor i përhapjes së drogës”, ka thënë Meta, i cili këtë herë i ka ashpërsuar akuzat.
“Haki droga nuk duhet ta përdorë më Policinë e Shtetit në mënyrë antiligjore dhe përmes inskenimeve mafioze. Por përgjigjia do të jetë e paparë më 25 qershor”, ka thënë Meta.
Duke iu përgjigjur interesit të mediave, ish-kreu i LSI-së ka deklaruar se PD nuk ka shanse që këtë herë të dalë mes partive të mëdha.
“Luli ka nisur një garë me PDIU-në për vendin e tretë. Ai është i treti në disa qarqe dhe rrezikon të ngelet i katërti në shumë qarqe të Shqipërisë”, ka thënë Meta, duke shtuar se “aleanca e errët” nuk do ta ndihmojë, shkruan TCH
Mos i humb
-
Veriu nuk paguan – jugu mbetet pa ujë
-
Tahiri tregon se cila do të jetë tema përmbyllëse e dialogut në Bruksel
-
Mustafa: Kosova ka resurse të mahnitshme të cilat duhet të përkrahen
-
Historiani dhe analisti i njohur serb: Kosova do të jetë në OKB dhe kjo nuk varet fare nga Serbia
-
Aksident në Podujevë, ka edhe të lënduar
-
Rama: Fund burokracive, administrata e re në shërbim të qytetarëve
-
Petroviq mbetet në krye të SLS-s
-
SHBA teston me sukses sistemin e ndalimit të raketave
-
Itali: Dy të dënuar shqiptarë arratisen nga burgu
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn